text: Будзьма беларусамі! » Перамены ў Расеі: што засталося за кадрам?
  16.01.2020 | Замежжа
  Перамены ў Расеі: што засталося за кадрам?
  Учорашнія змены кіроўных колаў у Расіі атрымалі шырокі розгалас у беларускім грамадстве. І гэта не выклікае здзіўлення, бо тэма незалежнасці Беларусі ад суседняй краіны была адной з самых прыярытэтных у другой палове мінулага году.
  Даведаўшыся, што ў Расеі распачынаецца кантралюемая змена ўлады многія беларусы радасна выдыхнулі – маўляў, аншлюсу не будзе, можна разняволіцца. Цяпер усе гадаюць, якім чынам будзе адбывацца гэты трансфер – па казахстанскім ці яшчэ якім сцэнары. Але ж незаўважанымі засталіся некаторыя важныя акалічнасці.
  Ва ўчорашнім выступе перад Федэральным сходам Уладзімір Пуцін агучыў цэлы шэраг істотных момантаў, сярод якіх не толькі масштабныя канстытуцыйныя змены, вырашэнне дэмаграфічных праблемаў, але таксама адмова ад верхавенства міжнароднага права і геапалітычныя амбіцыі краіны.
  У нулявых Пуцін падчас такіх жа самых выступаў называў распад СССР "буйнейшай геапалітычнай катастрофай стагоддзя". Але тое было 15 гадоў таму, калі Расія захоўвала добрыя стасункі з краінамі Захаду. У той час расейскі прэзідэнт дэклараваў пабудову вольнай дэмакратычнай дзяржавы. Цяпер жа прыярытэты крэпка змяніліся. Зараз Пуцін кажа аб тым, што пасля распаду СССР у краіны-пераемніцы засталіся ранейшыя амбіцыі, якія падмацаваныя "каласальным патэнцыялам".
  Выглядае на тое, што Расія будзе спрабаваць вярнуцца на міжнародную ў якасці самастойнага гульца. У тым ліку і з той прычыны, што актыўная знешняя палітыка з'яўляецца для яе важным фактарам унутранай мабілізацыі грамадства. І таму прыярытэт нацыянальнага права над міжнародным, аб якім даўно казалі "патрыёты-дзяржаўнікі" не выглядае чымсьці дзіўным. Ад змагання за ўласную гістарычную візію суседзі пераходзяць да барацьбы за суб'ектнасць на сусветнай арэне.
  Газета Мінабароны апублікавала артыкул пра тое, што ў Курапатах расстрэльвалі немцы. Вось што адказвае Макараў
  У «Беларускай ваеннай газеце» днямі апублікавалі артыкул, які называецца «Куропаты — наглая ложь «свядомых». У тэксце ў безапеляцыйным тоне адстойваецца думка, што людзей у Курапатах расстрэльвалі...